Sašina ekipa

**Sašina ekipa** (), je ruska kriminalistička mini-serija koja je počela da se prikazuje 2002. godine. Za kratko vrijeme je postala veoma popularna i dobila odlične kritike. Mini-serija prati priču o četiri najbolja prijatelja od 1989. do 2000. godine, uglavnom se držeći vođe grupe, Saše Belova, koga igra Sergej Bezrukov. Ovu seriju od 15 epizoda su napisali Igor Porubljov i Aleksej Sidorov, a režirao ju je  Aleksej Sidorov.

## Priča 
Serija prati događaje hronološki.
 
### Ljeto 1989 
Serija počinje 1989. kada vojnik Aleksandar (Saša) Belov, (nadimak *Beli*) završi službu u Sovjetskoj vojsci i vrati se u rodni grad Moskvu. Tamo ga dočekuju tri školska prijatelja, Kosmos Kolmogorov (Kos), Viktor Pčelkin (Pčela), i Valerij Filotov (Fil). Njegov dolazak pokazuje da je Perestrojka transformisala život u Sovjetskom Savezu pa su i Pčela i Kosmos počeli da uzimaju reket po Moskovskim pijacama. Pokušali su da ubijede Sašu da im se pridruži, ali on odbija sa obrazloženjem da želi da ode na više studije iz vulkanologije. Belov takođe saznaje da je njegova bivša devojka, Jelena Jelisejeva (Lena, Lenka) postala prostitutka. Iznerviran Saša odlazi u disko-klub gdje je sreće, ali njihov razgovor je prekinuo Lenin makro, Muva. Pošto se već pripremio za tuču Saša je izvadio iz džepa bokser, i udario ga, polomivši mu bradu. Prije nego što su gangsteri pretukli Sašu, Kosmos, Pčela i Fil stižu kolima i uspjevaju da spase Sašu. Beli tada nije znao da je Muvin rođak Vladimir Kaverin (Volođa) oficir u policiji. Kad se Muva oporavio Kaverin pristaje da se osvete Belovu što je značilo da će ga ubiti. Belov je nakon toga otišao kod gangstera i ugovorio tuču sa Muvom 1 na 1 koju je Belov dobio. Pretukao je Muvu i bacio ga u rijeku. Taj događaj završava vezu između Lene i Saše. Za razliku od Pčele i Kosmosa, Fil je sportista i dugo se bavi profesionalno boksom. Izgubio je ambiciju kad mu je doktor saopštio da ima Parkinsonovu bolest i zabranjuje mu da se i dalje bavi boksom. Ali mu u istom trenutku nudi da se takmiči u organizovanim uličnim borbama. On pristaje. Borba se odigravala u hangaru pred mnoštvom ljudi. Naravno, njegova tri prijatelja su došla da ga bodre. Tu je došao i Muva i vidjeo priliku da se osveti Belovu. Izvadio je nož i krenuo ka njemu. Oni su to vidjeli i počela je tuča. Prekinuta je kad je neko ispalio par hitaca u vazduh, nakon čega su se svi razbježali. Slijedećeg jutra Muvino tijelo je nađeno u hangaru gdje se odigrala borba. I Kaverin plaća inspektoru da okrive Belova kao osumnjičenog. Ubrzo policija dolazi u njegov stan sa nalogom za pretres. Za vrijeme pretresa postavljaju mu pištolj u odeću. Kosmosa koji je slučajno navratio, policija je pitala da bude svjedok u otkrivanju pištolja. Kosmos je odbijao da potpiše govoreći da nije istina da je Saša ubio Muvu. Dok je pričao vidjeo je kroz prozor da dolazi Saša. Pristaje da potpiše i strčava dolje da ga upozori. Ulaze u kola, i objašnjava mu šta se dogodilo. Poslije odvodi Sašu u vikendicu van Moskve da ga sakrije dok se sve to ne završi, i sva tri prijatelja u policiji daju drugačije izjave. U međuvrijemenu Sašina majka traži advokata i pomoć od Kosmosovog oca, Jurija Rastislavoviča, koji je član Sovjetske akademije nauka. Nadajući se da njegovi prijatelji iz Sovjetske elite mogu da pomognu. Saša je u vikendici uz pomoć teleskopa ugledao komšinicu, Olgu Surikovu, kako svira violinu, i odmah se zaljubio u nju. Sutradan Saša je prati u Moskvu na njen violinski koncert, gdje se konačno upoznaju. Sastanak se loše završio pošto je Olga dok je čekala Sašu, koji je otišao na pijacu da joj popravi slomljenu štiklu, vidjela potjernicu na platformi za voz sa njegovim imenom i likom. Sašini drugovi su odlučili da se malo opuste. I Fil dovodi u vikendicu četiri djevojke na zabavu, koja se završila seksom. Preglasno su puštali muziku kasno u noć pa je Olgina baba (komšije od preko puta) pozvala lokalnog policajca. On je stigao kasno da prekine žurku. Ali je uspio da vidi lice od Belova, i dok se vraćao u stanicu sjetio se lica sa potjernice koja mu je tog dana stigla, i odmah je pozvao specijalnu jedinicu da ga uhapsi. Stigli su par minuta nakon što su Fil i Kosmos otišli po još pića. Saša i Pčela jedva uspjevaju da pobjegnu u šumu iza vikendice, dok su bježali ka šumi policija je zapucala i Sašu je metak pogodio u stomak. Za to vrijeme Kosmos koji je ostao bez novca odlazi kući gdje sreće oca i Sašinu majku, ubjeđuje ih da Saša nikog nije ubio i odlazi. Kad su se vratili na selo nailaze na Sašu i Pčelu, koji su uzeli policajca za taoca. Odlučili su da ga ne ubiju i puštaju ga uz objećanje da ih neće prijaviti. Kosmosov otac je cijelu tu noć zvao prijatelje i na kraju je konačno uspjeo i sredio da ne bude suđenja, ali da Saša mora da napusti Moskvu na godinu dana. Priča iz 1989. se završava kad prijatelji dođu na most, i gledajući panoramu Moskve, položu zakletvu da će uvek biti prijatelji, i da će biti lojalni Brigadi.

### Proljeće 1991. 
Priča se nastavlja kada se Saša koji se godinu i po dana krio na Uralu vraća u Moskvu. Nakon svega što mu se desilo, Beli odlučuje da bi bilo normalno da nastavi da se bavi kriminalom. Fil je počeo da radi kao kaskader, a Brigada je držala pod kontrolom nekoliko pijaca i auto-servisa. Pošto su živjeli loše, a primanja im bila skromna. Pčela je predložio da rade nešto veće tako što će reketirati vlasnika (Pčelinog bivšeg susjeda) velike trgovačke kompanije. Vlasnik kompanije, Artur, se nije uplašio Sašinih metoda, i odbio je njihovu *ponudu*, i njegovi ljudi su teško prebili Sašinog advokata. Belov se osvetio ukravši Arturovu pošiljku aluminija iz Tadžikistana. To su izveli tako što su preoteli voz u kom je bila pošiljka. Nakon neuspjelog pokušaja Arturovog tjelohranitelja da se razračuna sa Sašom, Belov upada u oči KGB-u i agent Igor Vedenskov objavljuje Sašin talenat kao vođe i traži dozvolu da dublje istraži slučaj, pod njegovom kontrolom. U isto vrijeme Artur zove policiju, i slučaj preuzima sada kapetan Kaverin, koji je ovo vidjeo kao šansu da se osveti Belovu za incident iz 1989. U međuvrijemenu Saša je oženio Olgu, i kao vjenčani poklon od prijatelja (Pčele, Kosmosa i Fila) dobio stan. Ali, to je moglo da se završi tragično kada je Olga ulazeći u stan vjenčanicom zakačila žicu koja je bila spojena sa ručnom bombom, koja je postavljena ispred njihovih vrata. Saša je uspjeo da dohvati bombu, i baci je na stepenište, pošto je tuda protrčalo komšijsko kuče i aktiviralo je. Posle toga u stanu Kosmosovog oca, Olga je priznala Saši da zna čime se bavi, ali da ga i dalje voli. Pošto je znao da je bombu mogao da stavi samo krtica iz njihovih krugova, Saša je rekao da ide na put na Jaltu da bi se krtica sama otkrila. Kada su ga uhvatili odmah su ga odveli u šumu i ubili. Saša je u povratku rekao da ko god pokuša tako nešto da će imati istu sudbinu. Kaverin pokazuje Arturu slike leša krtice, i to je mnogo razljutilo Artura jer je propao još jedan pokušaj da likvidira Belova. Kaverin ga ubjeđuje da je ovo najbolji dokaz koji može da sruši Brigadu. Artur odbija i u tom trenutku Brigada ulazi u firmu. Ali Kaverin i Artur uspjevaju da se sakriju u toalet. Pčela je maltretirao sekretaricu Ljudu, da bi im rekla gdje je Artur ali ona nije progovorila. U međuvrijemenu Artur se napio u toaletu i Kaverin uspjeva da ga natjera da potpiše izjavu da tuže Belova. U tom trenutku agent Vedenski iz KGB-a sprječava Kaverina i otpuštaju ga iz službe. Kada je za to saznao proizvođač aluminija iz Tadžikistana poziva Tadžikistansku mafiju da napadnu Belova jer im je upropastio dogovor, i što je Artur platio samo polovinu robje. Pred sam duel između gangstera, Belov prepoznaje njihovog vođu, koji mu je bio prijatelj iz vojske Farhad Džurajev (Farik). Obojica su odlučili da pređu na trgovinu drogom. U tom planu u Sašine vozove koji donose aluminij bio bi smješten heroin iz Tadžikistana. Da proslave ovaj dogovor i Sašina ekipa i Farikovi ljudi otišli su restoran gdje je svirala Olga. Vedenski je zvao Belova i pod prijetnjom da će ga poslati u zatvor naredio mu je da ne uvozi drogu u Rusiju, da može da radi samo tranzit. U zamjenu za njegov pristanak Artura su natjerali da napusti položaj, i Saša je potpuno preuzeo firmu. Olga, po završetku studija na Filharmoniji ne uspjeva da počne muzičku karijeru, i umjesto toga pridružuje se bendu njenog školskog prijatelja Vitalika. Vitalik, ne krije svoju zaljubljenost u Olju, i pokušava da je prisili da napušti svog muža, koji ne odobrava da bude dio benda, to je dodatno činilo vidljivim što su svi napustili restoran kada su je videli da svira. Na kraju je Saša vidio kako Vitalik verbalno vrijeđa Olgu, i napada ga. Nakon toga je Olga srećno prošetala sa Sašom. Priča iz 1991. se završava kada Saša kod kuće čuje na televiziji da se raspao Sovjetski Savez.

### Jesen 1993. 
Priča iz 1993. godina počinje kada se Saša vraća sa puta iz SAD. Za to vrijeme Olja se porađa, i svi iščekuju sina koji će dobiti ime Ivan. On dolazi u periodu Ustavne krize. U isto vrijeme i Farik dolazi u Moskvu, koga je familija poslala da se dogovori sa Belim oko prodaje narkotika u Moskvi, jer je prijedlog Belog da je transportuju na zapad bio manje profitabilan. Tog dana specijalci upadaju u firmu i hapse Brigadu, odvezli su ih u Buturka zatvor. U velikoj ćeliji u koju su ih smjestili je bilo dosta ljudi, uključujući Kaverina i njegove kolege. Obje ekipe za vrijeme boravka u zatvoru nisu prišli, ali su pričali jedni o drugima, i da Kaverin sada radi za kriminalca Beka. Vedenski je saznao šta se desilo Belovu i Brigada je puštena. Čim su izašli Saša je saznao da mu se rodio sin. Dok su se vozili kad bolnici vidjeli su kako kamioni voze leševe iz Bele kuće. Kada su videli novorođenog sina Brigada se vratila u kancelariju, gdje je Farik izložio Saši problem. Kosmos i Pčela su se složili da prodavanje droge u Moskvi donosi veći profit, ali Saša odbija. Rasprava se završava i Farik odlazi govoreći da je razočaran. Kosmos poslije ubjeđuje Sašu da promijeni mišljenje ali ne uspjeva. Ono što nisu znali je da cijeli taj razgovor Kaverin snimio i odnijeo Beku. Bek pristaje da im preuzmu pošiljku. Tog dana Farik je trebalo da preda drogu, a njegovi prijatelji na drugoj lokaciji da prime novac. Nakon razmjene i Farik i njegovi prijatelji su ubijeni. Saša kad je saznao šta se desilo, lično je odnijeo tijela u Tadžikistan. Uvjerio ih je da nije kriv za to što se desilo, i dao je sliku svog sina njihovom vođi. Kada je pogledao sliku rekao mu je da mu vjeruje, da se vrati u Moskvu i kazni odgovorne. Poslije toga u jednoj noći dok je Saša sa Olgom bio u Filharmoniji na koncertu, njegovi ljudi ubijaju Beka i njegove ljude. Saši kojem je bilo dosadno na koncertu, laknulo mu je kad su mu javili na telefon da je stvar rješena. Priča iz 1993. se završava kada Vedenski obavještava KGB o Kaverinu, kako je izigrao i Beka i Belova. I dolaze do zaključka da ga podrže, kako bi držao balans u rastućoj Brigadi.

### Jesen 1994. 
Pošto je Sašina grupa postala veća i moćnija, slijedili su ozbiljniji poslovi. Njihovi kontakti su prevazišli drogu, i Kaverin je upoznao Kosmosa sa Lukom. Luka nudi Kosmosu da preuzme od Belova puteve droge i njima šalju oružje u Čečeniju. Jer Belov ne želi da trguje oružjem. On uporno želi da legalizuje svoje poslove. Zbog toga upoznaje političara Viktora Petroviča koji mu daje papire za *fond za restauraciju*, koji su mu omogućavali uvoz alkohola i cigareta bez poreza. Ali KGB (sada FSK) je željeo da pokrenu transport oružja i rekli su Luki da napadne Sašu. To se dogodilo dok je Saša sa Olgom i sinom posjetio majku u njenom stanu. Maks, Sašin telohranitelj uspjeva da ubije napadače i preveze Olgu i Ivana na sigurno mesto van Moskve, dok su se Saša i FIl sakrili u stanu u Moskvi. Pucnjava je izašla na televiziji i kad je Vedenski to vidio naredio je Kaverinu da odvede Kosmosa kod Luke, i da mu kaže ako Belov odbije saradnju, Luka će skloniti Belova i Kosmos će preuzeti Brigadu. Ne želeći to, Kosmos je otišao kod Saše i rekao mu za njihov plan. Dok su bili van Moskve, Olga je otkrila da Ivan ima infekciju grla i da hitno mora na operaciju. Vozeći ih u najbližu bolnicu njihovu pratnju je zaustavila policija i našla im oružje u prtljažniku. U toku Ivanove operacije, Lukini ljudi su opkolili bolnicu, i jedini je ostao Maks da ih brani. Dok Fil neuspješno pokušava da dobije pomoć od Viktora Petroviča, Luka zove Belog i postavlja mu ultimatum. Belov spušta slušalicu, i Luka kaže Kaverinu da završe sa njim. Kaverin unajmljuje profesionalnog snajperistu i zakazuje sastanak na pisti aerodroma. Umjesto Saše snajperista ubija Luku, a Pčela i Fil ubijaju njegove tjelohranitelje. Lukini ljudi napuštaju bolnicu, i Ivanova operacija se završava. Nakon toga Beli se sastaje sa Vedenskim i Kaverinom. Vedenski mu saopštava da Kaverin preuzima Lukin posao, i da on mora da prodaje oružje Čečenima ako ne želi reprizu onoga što se desilo. Priča iz 1994 se završava kada Saša posjeti stan svoje majke. Koja je nakon što je vidjela da pucaju na njega doživela srčani udar i umrla. Belov priča sa njenim duhom, moleći je da mu oprosti.

### Proljeće 1995. 
Izbija Prvi Čečenski rat, i na radiju svakodnevno objavljuju liste žrtava koje je ubila gerila. Kosmosa je ovo lično pogodilo, pogotovo što su prodavali oružje onima koji su ubijali Ruse. Pčela preuzima finansijski dio posla i zbog toga dolazi do konflikta između njega i Kosmosa. Pošto je već postao zavisnik od kokaina, Kosmos predoziran izaziva saobraćajnu nesreću. Saša ga posjećuje u kući njegovog oca, gdje pričaju o događajima iz 1989. I Kosmos mu priznaje da je on ubio Muvu, jer je mislio da će ubiti Sašu. Belov mu oprašta i odlučuje da završe probleme sa Čečenima. Belov nastavlja pokušaje da legalizuje Brigadine poslove i osigurava dogovor sa Viktorom Petrovičem oko licence za uvoz cigareta i alkohola. Kad je rekao Filu dobre vesti otišli su u kazino, da proslave. Saša se napio, a Fil ga upoznaje sa režiserom Gordonom i njegovom ženom Anjom, koje je Fil upoznao na snimanju. Kaverin završava dogovor sa Čečenima oko rute, i odlazi u isti kazino, gdje se sreće sa Sašom. Obojica kreću da vrijeđaju jedan drugog, i Kaverin mu priznaje da je on naredio da mu 1989. podmetnu pištolj u stan. Belov ustaje i razbija mu flašu šampanjca o glavu. Beli je video da ga Anja sve vrijeme gleda, i stupa u vezu sa njom. A slijedeće jutro dok je bio u njenom stanu, saznao je da je Gordon homoseksualac i da je njihov brak samo maska. Kaverin kreće za Čečeniju, i tamo sreće njihove vojnike. Za vrijeme razmjene napali su ih komandosi Specnaza i uništili pošiljku. Svi Čečeni su ubijeni, a Kaverin uspjeva ranjen da se izvuče. U Moskvi ekipa saznaje da je pošiljka uništena, i Saša im govori da su izgubili 11 miliona dolara. Sutradan Saša prenosi loše vijesti Viktoru Petroviču, koji mu odgovara da se ne brine, da neće imati problema sa Vedenskim. Saša sreće Vadenskog ispred njegovog stana, on je bio iznenađen što Belov zna gdje on živi. Beli mu govori da obojica imaju djecu i da treba da sarađuje. Vedenski se slaže sa njim i odlučuje da prekinu pošiljke oružja. Priča iz 1995. se završava scenom kada ranjenog Kaverina ruski vojnici spašavaju u Čečeniji.

### Zima 1997. 
Nakon prethodnih događaja, Brigada počinje polako da se raspada. Fil je nastavio posao kaskadera, dobio je ulogu u Gordonovom filmu o Gorštaku. Saša ostaje u tajnoj vezi sa Anjom koja glumi glavnu ulogu u Gordonovom filmu. Posle snimanja Fil uzima od Gordona kameru, da je pokaže Ivanu koji se vraćao iz Amerike sa Oljom. Takođe uzima i gumenu glavu sa njegovim likom. Fil odvozi Olgu i Ivana kući, i sastaje se sa ostatkom Brigade u noćnom klubu. Pčela ugovara novi posao sa Kavkazskom mafijom. Beli je odbija, sa obrazloženjem da je uspeo da se legalizuje i da neće da se bavi tim radnjama više. Pčela odlučuje da to sam uradi i odlazi na aerodrom sa Kavkazcima, a ne sa Brigadom. Pčela dolazi na aerodrom, sa kojeg treba da poleti za Njemačku. Dok su se vraćali u kancelariju, sva trojica su otkrila da su im satovi neispravni. Kad je shvatio o čemu se radi, Saša je viknuo da svi iskoče napolje. Saša i Kosmos iskaču prvi, a Fil par sekundi prije nego što je Mercedes eksplodirao. Fil je ostao bez svijesti i hitno su ga prebacili u bolnicu. Konstatovane su mu ozbiljne povrede glave, i odmah su počeli operaciju. Kosmos ubjeđuje Sašu da je Pčela kriv za sve, i Saša šalje Šmita i njegove ljude da nađu Pčelu. Pčela čim je saznao šta se dogodilo, odmah je napustio aerodrom i sjeo u taksi da se vrati u Moskvu. Pada noć, a Filova operacija i dalje traje. Za to vrijeme Pčela uspjeva da dođe do Olje i ubjedi je da on nije kriv za nesreću. On je rekao da je kamera koju je Fil pozajmio to jutro ostala uključena i da je sigurno snimila ko je stavio bombu. Olga odlazi kod Anje po kameru (Fil ju je vratio čim je saznao da je Gordonova kamera). Olga upozorava Anju jer je saznala za njihovu vezu, i rekla joj je da se kloni njenog muža. Maks, Oljin telohranitelj je video Pčelu i odmah je zvao Šmita, koji je došao po njega i odveo ga u bolnicu. Kad je došao u bolnicu Pčela je video Kosmosa i Sašu kako drže pištolje i znao je šta slijedi, kleknuo je pred njih govoreći da on to nije uradio. To sve prekida medicinska sestra, koja je tražila B negativnu krvnu grupu za Fila jer je rijetka, i niko je nema. Saša je rekao da zna ko je ima i pokazao na Pčelu. Dok su vršili transfuziju Kosmos i Saša su se dogovarali ko će da ubije Pčelu. Pošto obojica nisu imali srca to da učine, dogovorili su se da daju Šmitu to da uradi. Kasnije je došla Olja sa kamerom, i videli su da je Gordon postavio bombu na zadnje sjedište u gumenu glavu jer je dugovao Filu sto hiljada dolara. Vidjevši da su pogrešili Beli i Kosmos odlaze kod Pčele da mu se izvine. Priča iz 1997. se završava scenom kad Saša, Kosmos i Pčela piju u bolnici, i dolazi Olja da ih obavesti da je Fil u komi.

### Zima 1998. 
Prošlo je godinu dana od kad je Fil u komi. Zbog slabih šansi da se probudi, ljekari preporučuju eutanaziju. Belov nije pristao na to i premještaju Fila u privatnu bolnicu. U međuvrijemenu Gordon završava snimanje filma i na uspješnoj karijeri sreće momka koji ga poziva na izlazak. Otišli su do gej kluba, ali prije nego što su izašli momak prenosi pozdrave od Saše Belova i žicom davi Gordona. Olga koja je vidjela u novinama da je Gordon ubijen, shvatila je da je Saša to izvršio. Odmah je uzela Ivana i otišla kod svoje bake. Saša dok je obilazio Ivana u vikendici sreće istog policajca iz 1989-e kojeg su pustili. Otišli su kod njega kući, i ispričali jedan drugom šta im se u međuvremenu izdešavalo. Policajac je pokazao Belovu onu potjernicu iz 1989. Saša je bio u čudu i rekao mu da napravi kopije da ponese. Dok je policajac štampao, Saša je vidio na zidu poster Kaverina koji se kandidovao za parlamentarne izbore za državnu Dumu. Pčela, Kosmos i Šmit plaćaju Gordonovog ubicu i dok su izlazili iz restorana hapse ih specijalne jedinice. Odvode ih u šumu i primoravaju da sami sebi kopaju grob. Oni krenu da pucaju na drveće iznad njihovih glava da iz zastraše, i odlaze, ostavljajući ih da sami nađu put ka Moskvi. Vraćaju se u kancelariju i govore Saši šta im se dogodilo. Sašu zove Viktor Petrovič i obavještava ga da je to uradio komandant policije da bi im stavio do znanja da ne mogu da rade i ubijaju koga hoće. Odlazi kod komandanta i govori mu da je morao to da uradi. Dok je bio kod njega javljaju mu da se Filovo stanje izkomplikovalo, uzima pravoslavni krst od komandanta, pošto su ga specijalci uzeli od Kosmosa, i odlazi u bolnicu. Priča iz 1998. se završava kada Saša dolazi kod Fila koji je okružen doktorima. Saša dok je klečao pored njega vidjeo je suzu u Filovim očima i došao na ideju da se kandiduje za izbore.

### Zima 1999. 
Decembar je 1999, a izbori su zakazani za proljeće 2000, Saša i Kaverin se trude da nadmaše jedan drugog. Vedenski odlučuje da opet odigra glavnu ulogu i obojicu približava. Kaverin pokušava da ocrni Sašu tako što je izlijepio grad posterima sa Sašinom slikom, ispod koje piše *Mafija se bori za vlast*, i pale štampariju. Jednog dana kad se Belov vraćao kući sa Oljom i sinom, zatiče u dnevnoj sobi upaljen TV i na njemu pušten snimak Saše i Brigade iz 1991. kako uzimaju reket, i Kaverin mu time stavlja do znanja da ga drži u šaci. U Sašinoj kancelariji nalaze bubicu, a što je najgore od svega Kaverin dovodi Artura na konferenciju za novinare, gdje je govorio kako ga je Saša i njegova banda primorala da napusti Rusiju, i kako su mu preoteli posao. Vedenski daje Kaverinu biografiju ruskog vojnika koji poginuo u Čečeniji i rekao mu da se služi sa njom kao da je njegova u javnosti. Ali rekao mu je da se pripazi, jer ako narod sazna šta se zapravo desilo u Čečeniji mogao bi da izgubi izbore. Beli je svoju kampanju fokusirao na socijalne probleme. Naredio je ljudima da dijele poklone sirotinji i sazidao je crkvu da bi privukao naklonost birača. Pokušao je da se pomiri sa Oljom, i nakon večere u restoranu odlaze u onu vikendicu gdje su bili 1989, gdje su se konačno pomirili. Pošto su se izbori bližili, organizovan je TV duel. Gde su i Saši i Kaverinu postavljalu pitanja vezana za prošlost. Kaverin je rekao da puste kasetu koja dokazuje Sašinu umešanost u organizovani kriminal. Ali Saša je računao na to i platio čoveka da zamjeni kasete. I umesto snimka iz 1991. puštena je scena iz filma Kum. Svi se u studiju smiju Kaverinu, i Saša preuzima inicijativu u duelu. Poziva birače da glasuju za njega i govori kako su mnogi ljudi su pokušali da ga ocrne ali bezuspješno. Došli su izbori i na televizija objavljuje da trenutno Kaverin vodi. Međutim na samom kraju jedan posto glasova je presudio i Saša je dobio izbore. Uslijedilo je slavlje u njegovoj kancelariji. Tu Kosmos prosi Ljudu, istu Arturovu sekretaricu iz 1991. Na telefon im javljaju da će Saša i Olja uskoro stići, i Pčela i Kosmos izlaze napolje da ih dočekaju. Vidjeli su kako nailazi Sašin blindiran džip. ali da je samo Maks unutra. On izlazi napolje, prilazi im, i obojicu ubija nožem. Belov dolazi kasnije i nije mogao da dođe sebi kada je video šta se dogodilo. Poslije nekog vrijemena javljaju im iz bolnice da su Fil i njegova žena isto ubijeni. A da je na zidu u bolnicu krvlju ispisano *Jedi govna*. Nigdje nisu mogli da nađu Maksa. Kada se sastao sa Vedenskim on mu otkriva da je Maks sve vrijeme bio Kaverinov čovek koji mu je još 1991. platio da se infiltrira u Sašinu ekipu. On nije mogao da poveruje da čovek koji je sa njim 8 godina, koji ga je spasao više puta, mogao da ubije njegove prijatelje. Vedenski zajedno sa Viktorom Petrovičem, i cijelim podzemljem, nagovara Sašu da odustane od osvete, čak mu i Jurij Rastislavovič Kosmosov otac govori to. Saša odbija, i te večeri pucaju iz mitraljeza na Kaverinov stan. Saša to veče odlazi u mrtvačnicu gdje su već pripremljeni sanduci za sahranu, i Saša simbolički polaže u svaki po pištolj. Sutradan kreće na sahranu u Kosmosovom linkolnu iz 1989. Beli šalje Šmita na groblje da ga tamo čeka rekavši mu da ga je smjenio i da ima novog šefa objezbeđenja. Dok su se Saša, Olga i Ivan vozili ka groblju Linkolna pogađa RPG raketa i auto upada u reku. Na sahrani objavljuju da je ubijen Saša Belov.

### Zima-proljeće 2000. 
Saša je svoju smrt iscenirao da bi Kaverin i Maks izašli iz skloništa. Prije nego što ih je raketa pogodila, Saša je zamjenio auto. Za to vrijeme Kaverin i Artur razvijaju posao i grade tržni centar centar u Moskvi. Odjednom Beli se pojavljuje i ubija Kaverina, Artura, i Maksa koji je bio sa njima na gradilištu. Pre kraja, Saša odlazi na isti most gdje je zajedno se prijateljima poližio zakletvu, i tu se prisjeća starih dana. Za to vrijeme Olja i Ivan su na aerodromu čekaju let za Myami, gdje je Saša 1993. kupio kuću. Saša im javlja da neće poći sa njima. Olga se dvoumi ali na kraju ipak plačući ulazi u avion. U zadnjoj sceni Saša posmatra kako avion polijeće i diže ruku da zaustavi taksi. Slika se zamračuje, u pozadini se čuje pucanj, i serija se završava.

## Uloge 
* Sergej Bezrukov kao Saša Belov – Vođa kriminalne ekipe. Pametan je i veoma posvećen poslu. Najveća mana mu je nepovjerenje, međutim, duboko veruje svojim prijateljima.  
* Vladimir Vdovinčenkov kao Fil – Nakon Saše, on je najiskreniji član ekipe. U početku je bio bokser, a kasnije postaje kaskader. Nakon propalog pokušaja ubistva, upada u komu u kojoj ostaje više godina. 
* Dmitri Djužev kao Kosmos – Komični odušak ekipe. Takođe, i osoba koja veoma voli da se razmeće novcem. Kasnije, Saša otkriva da je Kosmosu izuzetno teško vjerovati, ali ipak ostaju dobri prijatelji. Postaje kokainski zavisnik, što je u nekoliko trenutaka moglo i da ga košta života. 
* Pavel Majkov kao Pčela – On je tihi član ekipe. Veoma je uspješan kod žena. 
* Ekaterina Guseva kao Olja – Sašina žena i jedina ljubav. Imaju svoje porodične probleme, međutim, uvek uspjevaju da ih riješe. Violinistkinja je i odrasla je sa bakom.
* Andrej Panin kao Kaverin – On je zločinac u seriji. U početku je pokvareni policajac koji pokušava da Saši smjesti Muvino ubistvo. Da bi osvetio svog nećaka, čak i pokušava da se priključi Sašinoj ekipi, ali mu to ne polazi za rukom jer je jedna izbjegao smrt u Čečeniji i ostao primoran da se pritaji. Jedina stvar koja ga pokreće je želja da ubije Sašu Belova.

## Sporedne uloge 
* Sergej Aprelski — Muva (ep. 1-2, 10) 
* Marija Aronova — Katja (ep. 5, 7-9, 15) 
* Bitali Bezrukov — ljubitelj pasa (ep. 2) 
* Aleksandar Beliavski — Viktor Petrovič (ep. 8-13, 11, 15) 
* Aleksandra Budanova — Anja (ep. 8-11) 
* Aleksandar Visokovski — Maks (ep. 6, 8-9, 11-15)
* Sergej Garmaš — SOBR general (ep. 12) 
* Vjačeslav Grišečkin — momak na pijaci (ep. 2-3) 
* Dmitri Gumenetski — Šmit (ep. 7-15) 
* Nikolaj Jerumenko — Jurij Rastislavovič (Kosmosov otac) (ep. 3-5, 10, 15) 
* Mikail Žigalov — Luka (ep. 8-9) 
* kaskader Aleksandar Inšakov (ep. 2-3, 6, 11-12, 15) 
* Denis Kiris — lokalni policajac (ep. 2, 5) 
* Aleksej Kravčenko — Vedenski (ep. 4-9, 11, 13-14) 
* Leonid Kuravlov — MVD general (ep. 5-6) 
* Farhad Mahmudov — Farhad Džurajev (ep. 1, 6-8) 
* Pjotr Merkuraev — profesor (ep. 4) 
* Ala Mešerjakova — Pčelina majka (ep. 11, 15) 
* Aleksandra Nazarova — Olgina baka (ep. 2-5, 7-8, 10, 13-15) 
* Viktor Pavlov — Pčelin otac (ep. 5, 11) 
* Elena Panova — Lena (ep. 1) 
* Darija Poverenova — Kosmosova maćeha (ep. 2-3) 
* Marija Porošina — Tamara, Filova žena (ep. 5, 8, 11-15) 
* Danil Štrakov — Vitalik (ep. 6) 
* Valentina Teličkina — Sašina majka (ep. 1-3, 7-10) 
* Jan Tsapnik — Artur (ep. 4-6, 14-15) 
* Svetlana Čuikina — Ljuda, Arturova sekretarica (ep. 4-5, 8, 14-15) 
* Jana Šivkova — žena Vadenskog (ep. 5, 7)

## Reference 
## Vanjski linkovi 
* 

Kategorija:Ruske TV-serije sa početkom prikazivanja 2002.
Kategorija:Ruske kriminalističke serije
Kategorija:Ruske TV-serije iz 2010-ih
Kategorija:TV-emisije na ruskom jeziku